**2. sz. melléklet**

**A TEMETŐ RENDJÉRŐL**

A temető rendjéről szóló előírások a rendelet melléklettét képezik, mely az alábbiakról szól:

(1.) A temetőben mindenki a hely csendjének, a kegyeletnek megfelelő magaviseletet tartozik tanúsítani.

(2.) A temetőben gépkocsin, lovaskocsin, motorkerékpáron, vagy kerékpáron közlekedni tilos!

(3.) A sírhelyek gondozásáról, karbantartásáról az elhunyt közeli hozzátartozói (PTK.685.§.B.pontja) kötelesek gondoskodni, mely legalább évenkénti kétszeri rendbetételi kötelezettséget jelent..

(4.) A sírokat, síremlékeket, és sírboltokat, és azokon lévő tárgyakat, a temetőben lévő épületet, hirdetményeket és egyéb tárgyakat, az utakat, a temető fáit, bokrait, növényzetét megrongálni vagy beszennyezni, a sírok, vagy sírboltok díszítésére szolgáló tárgyakat illetéktelenül eltávolítani tilos!

(5.) A sírhelyek gondozásával kapcsolatban keletkező szemetet a sírhelyek között tárolni nem szabad, azt a kezelő által kijelölt (kiépített) szemétgyűjtőbe kell elszállítani azonnal.

(6.) A temetőben gyertyát gyújtani, illetve égő gyertyát a sírokon elhelyezni csak oly módon lehet, hogy az tűzet ne okozzon. Égő gyertyát felügyelet nélkül hagyni tilos!

(7.) Kutyát vagy más állatot a temetőbe bevinni, beengedni tilos!

(8.) A temető területén sírok és sírboltok díszítésére szolgáló tárgyakon (koszorú, dísznövény, virágcserép, stb.) kívül egyéb tárgyak elhelyezéséhez a temető kezelőjének engedélye szükséges (sírkő, stb.).

(9.) A temetőben elhelyezett tárgyakért a temető kezelője, fenntartója és üzemeltetője nem tartozik felelősséggel.

**TEMETŐ KEZELÉSE, SÍRHELYEK ELHELYEZÉSE.**

(10.) Az Önkormányzat képviselőtestülete, mint kezelő dönt a fenntartás és üzemeltetés módjáról.

(11.) A sírokon legfeljebb 2 méter magas síremléket lehet elhelyezni.

(12.) A sírhelyek kijelöléséről a fenntartó, üzemeltető gondoskodik.

(13.) A sírhelyek árát – kijelöléskor – a fenntartónak, üzemeltetőnek kell befizetni.

(14.) A sírhelyek új árának megállapítását a szokásos módón közzé kell tenni.

(15.) A temető rendjéről szóló szabályzatot a temető kapujára kikell helyezni.